asynkron overføring
Store norske leksikon,Teknologi og industri,Telekommunikasjon og kringkasting,Kommunikasjonsteknologi
Asynkron overføring er en overføring av digitale signaler mellom en sender og en mottaker som ikke har en felles klokkereferanse. Ved asynkron dataoverføring sendes tegn eller meldinger enkeltvis og med ujevne tidsmellomrom.
For at mottakeren skal registrere når de enkelte tegnene eller meldingene begynner og slutter, må det sendes et startsignal like før og et stoppsignal eller et opphold av en viss minimumsvarighet like etter hvert tegn eller melding. Et slikt signal kan for eksempel i det fysiske laget være «01010101». Dette signalet må forekomme både før og etter det signalet (informasjonen) som skal overføres.Asynkron overføring på applikasjonslaget benyttes av tjenester som e-post og web-browsing (HTTP). Les mer i Store norske leksikon kommunikasjonsteknologi